open-index/open-wikipedia-markdown huggingface dataset:
My Humps

**My Humps** הוא סינגל שהוקלט על ידי הלהקה האמריקאית בלאק אייד פיז, מתוך אלבום האולפן הרביעי שלה, *[[Monkey Business]]*. השיר יצא לאור ב-20 בספטמבר 2005, על ידי חברות התקליטים ויל.איי.אם מיוזיק גרופ ואיי אנד אם רקורדס, כסינגל השלישי מתוך האלבום.

השיר הגיע למקום השלישי במצעד הבילבורד הוט 100.

## רקע וכתיבה
השיר נכתב על ידי ויל.איי.אם ודייוויד פייטון והופק על ידי ויל.איי.אם גם כן. הרינגטון של השיר שהופץ בארצות הברית, קיבל על ידי איגוד תעשיית ההקלטות האמריקאי את תואר הפלטינה הכפולה, על מכירות של למעלה משני מיליון עותקים במדינה, מה שהופך אותו לאחד מהרינגטונים הנמכרים ביותר במדינה בשנה בה יצא.

פרק זמן לצאתו, עלה השיר לרשת הזרמת המדיה ספוטיפיי, תוך שהצליח לצבור שם למעלה מ-175 מיליון השמעות.

## וידאו קליפ
הקליפ הרשמי של "My Humps", שבוים על ידי פטימה רובינסון ומאליק חסן סייד, הוקרן לראשונה ב-*TRL*. הוא מציג את פרגי, כשהיא רוקדת עם רקדנים נוספים, ומציגה את תכונותיה הגופניות אשר גורמות לגברים לבזבז עליה כסף. לאורך הקליפ מופיעים פריטים יקרים כמו ארנקים של לואי ויטון ותכשיטים אשר ניתנו לה על ידי גברים. כמו כן, ניתן לראות קטעים בהם מופיעים שאר חברי הלהקה, כשהם מבצעים את הבתים שלהם ומתארים את הכסף שהם מרעיפים עליה.

נכון לדצמבר 2020, מונה הצפיות של הקליפ עומד על למעלה מ-555 מיליון צפיות.

## פרסים ומועמדויות

## מיקומי שיא

### מצעדי סוף שנה

## נתוני מכירות

## היסטוריית יציאות לאור

## קישורים חיצוניים

## הערות שוליים

קטגוריה:שירי 2005
קטגוריה:סינגלים מ-2005
קטגוריה:שירי בלאק אייד פיז
קטגוריה:שירים באנגלית
קטגוריה:שירים שהופקו על ידי ויל.איי.אם
קטגוריה:וידאו קליפים שבוימו על ידי פטימה רובינסון
קטגוריה:שירים על בוטוקס
קטגוריה:שירים על מיניות
קטגוריה:שירי אלקטרופופ
קטגוריה:מחלוקות הקשורות לדגימת מוזיקה
קטגוריה:שירים המעורבים במחלוקות הקשורות לפלגיאט
קטגוריה:סינגלים שהגיעו למקום הראשון בניו זילנד
קטגוריה:סינגלים שהגיעו למקום הראשון במצעד הסינגלים האוסטרלי
קטגוריה:סינגלים שהגיעו למקום הראשון במצעד הסינגלים האירי
קטגוריה:סינגלים בהוצאת אינטרסקופ רקורדס
Zeros

***Zeros*** (בעברית: "**אפסים**") הוא אלבומו השני של הזמר-יוצר האנגלי דקלן מקנה. הוא יצא לאור ב-4 בספטמבר 2020 על ידי חברת התקליטים קולומביה רקורדס, לאחר עיכובים רבים. האלבום כולל את הסינגלים "Beautiful Faces", "The Key to Life on Earth", "Daniel, You're Still a Child" ו-"Be an Astronaut". האלבום זכה להצלחה מסחרית ולשבחים רבים מצד המבקרים, על הכתיבה, ההפקה והפרשנות בת-זמננו על הרוק של שנות ה-60 וה-70 של המאה ה-20.

## רקע
האלבום הוקלט באוגוסט 2019, אך למרות שההכרזה הראשונה על הוצאתו לאור המתוכננת של האלבום הייתה כבר בראשית 2020 וקבעה את מועד הפרסום ל-15 במאי באותה שנה. ההפקה נדחתה שוב ושוב, לדברי האמן בשל מגפת הקורונה, והאלבום שוחרר באופן רשמי רק ב-4 בספטמבר 2020.

בריאיון מוקדם עם מגזין DIY אמר האמן כי הוא מכיל אזכורים רבים ממוזיקת שנות ה-70 של המאה-20 (בוב דילן ואחרים) בהגשה מודרנית.

## קידום
### סינגלים
"Beautiful Faces" יצא לאור ב-29 בינואר 2020 כסינגל המוביל מתוך האלבום. השיר הגיע בשיאו למקום ה-24 במצעד Alternative Songs של בילבורד בארצות הברית. "The Key to Life on Earth" יצא לאור ב-14 באפריל 2020 כסינגל השני מתוך האלבום. "Daniel, You’re Still a Child" יצא לאור ב-8 ביולי 2020 כסינגל השלישי מתוך האלבום. "Be an Astronaut" יצא לאור ב-5 באוגוסט 2020 כסינגל הרביעי מתוך האלבום, ולאחר מכן, ב-7 באוגוסט 2020, גם הקליפ שלו.

### סיבוב הופעות
מקנה אישר כי התאריכים המתוכננים של סיבוב ההופעות באפריל בוטלו וכי ייקבעו מועדים חדש. לדבריו, "אני הולך לקיים יותר הופעות בהמשך השנה ואילך, כך שאני עדיין יכול לראות את כל אלה שהיו להם כרטיסים ואת כל אלה שלא היו להם, אבל בזמנים הלא בטוחים האלה ייקח רגע לדעת מתי יתאפשר. סיבובי הופעות כרגע הם לא רק לא בטוחים אלא גם בלתי אפשריים בצורה יעילה, ועכשיו התוכניות שהיו לנו בחודשים האחרונים לאמריקה, אירופה ורבים מתאריכי החגים שלנו לא הולכות להתקיים לקראת יציאת האלבום".

## הצלחה מסחרית
על אף הדחיפה בהוצאת האלבום לשבוע פחות תחרותי והקמפיין הציבורי של מקנה ברשתות החברתיות כדי להביא את האלבום למקום הראשון, *Zeros* הופיע לראשונה במקום השני במצעד האלבומים הבריטי והסקוטי, 800 מכירות בלבד מאחורי המהדורה המחודשת של הרולינג סטונז לאלבומם *[[Goats Head Soup]]* משנת 1973. זו הייתה ההופעה הראשונה של מקנה בעשירייה הראשונה במצעדים אלה. בשבוע השני האלבום ירד למקום 40 במצעד הבריטי. הוא גם הגיע לראשונה לעשירייה המובילה במצעד של אירלנד, למקום התשיעי, הנתון הגבוה ביותר של מקנה באותו שבוע, ובשבוע שלאחר מכן ירד מתחת ל-50 המובילים.

## רשימת רצועות
כל השירים נכתבו על ידי דקלן מקנה, מלבד איפה שמצוין אחרת.

## קרדיטים וצוות
הקרדיטים לקוחים מאתר טיידל.
* ג'יי ג'ויס – מפיק
* מאט קולטון – מאסטרינג
* מארק "ספייק" סטנט – מיקסינג, הקלטה

## מיקומי שיא

## היסטוריית יציאות לאור

## קישורים חיצוניים

* דקלן מקנה – Zeros, באתר חרסונסקי מיוזיק

## הערות שוליים

קטגוריה:אלבומי דקלן מקנה
קטגוריה:אלבומים באנגלית
קטגוריה:אלבומי אינדי רוק
קטגוריה:אלבומים שיציאתם נדחתה בעקבות מגפת הקורונה
קטגוריה:אלבומי חברת קולומביה רקורדס
פיטר סקנבינו

**פיטר סקנבינו** (באנגלית: **Peter Scanavino**; נולד ב-29 בפברואר 1980) הוא שחקן אמריקאי. הוא מככב מאז 2014 בתפקיד הבלש / התובע הכללי דומיניק "סוני" קאריסי ג'וניור בסדרת הטלוויזיה של רשת NBC, "חוק וסדר: מדור מיוחד".

## קריירה
מאז 2005 היו לסקנבינו עשרות תפקידים מינוריים בסרטים ובטלוויזיה, בין היתר בסדרות האישה הטובה והרשימה השחורה.

בשנת 2005 שיחק סקנבינו בתפקידי אורח בסדרת דרמות הפשע של NBC "חוק וסדר: כוונה פלילית" בפרק העונה החמישית "כלבי היהלום" בתפקיד העבריין הקטן ג'וני פייסט. הוא גם התארח בסדרה "חוק וסדר" בפרק "בסה"כ ילדה בעולם" בשנת 2009, כחשוד שהיה מעצב גרפי.

בשנת 2010, סקנבינו לקח פסק זמן ממשחק כדי להתמקד בבישול. לאחר שסיים תעודה בקולינריה במכון הקולינריה הצרפתי בניו יורק, החל לעבוד תקופה קצרה במטבח של המסעדה בעלת כוכב המישלן של דן ברבר "בלו היל" בגריניץ' וילג'.

בשנת 2013, שיחק בתפקיד אורח בסדרת דרמות הפשע NBC ארוכת השנים "חוק וסדר: מדור מיוחד" בעונה הארבע עשרה, בפרק 13, "מורשת המפלצת" בתפקיד ג'וני דובצ'ק. באותה שנה שיחק בהרכב הקומדיה הרומנטית "Mutual Friends" שביים מתיו ווטס.

בשנת 2014 הצטרף סקנבינו לסדרה "חוק וסדר: מדור מיוחד" בעונתה השש-עשרה, הפעם כדומיניק קאריסי ג'וניור, סאני, בלש חדש. בתחילה בתפקיד חוזר, אך לאחר מכן המשיך לשחק בתפקיד ראשי מהפרק החמישי של אותה עונה. לדברי המפיק הראשי, וורן לייט, קאריסי "[נכנס] [ל- סדרה] ומטלטל את העניינים ... בחור שאולי זקוק למעט עידון." סקנבינו ציין כי דמותו של קאריסי "[הוא] אאוטסיידר."

## חיים אישיים
לסקנבינו ואשתו, לישה באי יש שני ילדים. סקנאבינו למד זמן קצר באוניברסיטת בוסטון. הוא ממוצא איטלקי.

## פילמוגרפיה

### קולנוע

### טלוויזיה

## קישורים חיצוניים

## הערות שוליים

קטגוריה:בוגרי אוניברסיטת בוסטון
קטגוריה:אמריקאים ממוצא איטלקי
קטגוריה:שחקני קולנוע וטלוויזיה אמריקאים
קטגוריה:שפים אמריקאים
קטגוריה:אמריקאים שנולדו ב-1980
קטגוריה:חוק וסדר
יחסי הפיליפינים–קובה

**יחסי הפיליפינים–קובה** הם היחסים הדו-צדדיים שבין **[[הפיליפינים|רפובליקת הפיליפינים]]** לבין **[[קובה|הרפובליקה של קובה]]**. בין שתי המדינות קיימים יחסים דיפלומטיים, לפיליפינים שגרירות במקסיקו סיטי שאמונה גם על היחסים עם קובה אחרי שסגרה ב-2012 את השגרירות בהוואנה, ואילו לקובה הייתה בעבר שגרירות במנילה, אך גם היא נסגרה ב-2013.

לשתי המדינות היסטוריה משותפת לאור העובדה ששתיהן היו מושבות ספרדיות, ששוחררו על ידי ארצות הברית במלחמת ארצות הברית–ספרד ובחוזה פריז הפיליפינים הפכה למושבה אמריקאית ואילו קובה הפכה למדינה עצמאית.

## היסטוריה
### ראשית היחסים
בקובה ובפיליפינים קיימות צורות התיישבות שונות למשך דורות. בתחילת המאה ה-16 הגיעו ראשוני הפיליפינים לקובה דרך הגליאון של מנילה, שהיה נתיב מסחר בין הפיליפינים לבין מקסיקו. הפיליפינים שהובאו על ידי הספרדים לקובה היו לרוב נערי כנסייה, מדריכי קטכיזם ועובדים בכנסייה. פינאר דל ריו שבקובה מפורסמת בזכות הסיגרים שהובאו אליה מהפיליפינים מאחר שהיא הייתה קרובה ונגישה יותר לאירופה. קובה והפיליפינים נשלטו על ידי הספרדים למשך מספר מאות שנים, עד ההפסד של ספרד במלחמה לארצות הברית. שתיהן, יחד עם פוארטו ריקו, עברו לשלטון אמריקאי תמורת תשלום של 20 מיליון דולר. מספר שנים אחר כך קובה קיבלה עצמאות מארצות הברית, בעוד הפיליפינים נשארה בריבונות אמריקאית עד 4 ביולי 1946. באותו חודש שתי המדינות כוננו יחסים דיפלומטיים.

### מאז מתן העצמאות לפיליפינים
היחסים הדיפלומטיים בין שתי המדינות נקלעו למשבר ב-1961, על רקע הפלישה למפרץ החזירים. רשמית, היחסים בין שתי המדינות הושבו על כנם ב-26 באוגוסט 1975 בטקס החתימה על הצהרה משותפת בידי פידל קסטרו ואימלדה מרקוס.

ב-31 באוקטובר 2012 ממשלת הפיליפינים סגרה את השגרירות שלה בהוואנה במקביל לסגירת שגרירויות בסטוקהולם, בוקרשט והלסינקי וכן סגירת הקונסוליה בסאיפאן. סגירת הנציגויות הייתה חלק מקיצוצים וסידור מחדש של מחלקת המדינה הפיליפינית. הפיליפינים הצהירו כי לא תהיה לדבר השפעה על היחסים בין המדינות, ודובר נשיא הפיליפינים אמר כי "לא תהיה השפעה, סגירת השירותים הקונסולריים היא עניין פנימי, כך שאין השפעה עליהן (המדינות שהושפעו מהסגירה), ככל שיש לנו נציגות שם... היחסים הדיפלומטיים לא מתמעטים על ידי קיצוץ השירותים הקונסולריים במדינות.

ביוני 2013 הכריז שגריר קובה בפיליפינים שמדינתו תסגור את השגרירות במקאטי לאור קשיים כלכליים שנבעו בחלקם מהאמברגו האמריקאי. כל ענייניה של קובה במדינה הועברו לאחר מכן לשגרירות בקואלה לומפור.

## יחסים תרבותיים וחברתיים
בין הפיליפינים וקובה עוברים קווי דמיון שקשורים לשלטון הספרדי שהתקיים למשך למעלה מ-300 שנה. שתיהן קתוליות, ובשתיהן נערכים פסטיבלים עירוניים, מנהג ספרדי במקור. גם שמות ספרדיים נפוצים בשתי המדינות.

### חברה
פיליפינים-קובנים היא קבוצה דמוגרפית בעלת שורשים פיליפינים שהתיישבה בקובה מאז המאה ה-16. עליהם אפשר למנות את מרסלו אסקרגה פאלמרו  שהיה ראש ממשלת ספרד הראשון בעל דם הודי.

מחוז פינאר דל ריו בקובה כונה בעבר גם "נואיבה הפיליפינית", מאחר שבמאה ה-18 הייתה הגירה ניכרת של פיליפינים ואסיאתים לאזור בו התפתחה תעשיית טבק משגשגת.

## קישורים חיצוניים

## הערות שוליים

קטגוריה:ערכים ללא קטגוריות פיזיות - יחסי חוץ
Cozy Bear

**קוזי ביר** (באנגלית: **Cozy Bear**) היא קבוצת תקיפה רוסית המשויכת לשירות ביון החוץ של רוסיה (SVR). הקבוצה פעילה לפחות משנת 2008 והיא מבצעת פעולות סייבר התקפיות בדרך כלל נגד רשתות ממשלתיות באירופה, נאטו, מכוני מחקר וצוותי חשיבה. כמו כן היא פעילה במסגרת לוחמת הרשת האוקראינית–רוסית.

חברות אבטחת מידע קוראות לקבוצה במספר שמות. למשל: APT29 (מנדיאנט) NOBELIUM (מיקרוסופט) Cozy Duke (קספרסקי) The Dukes (F-Secure) Dark Halo (Volexity) IRON HEMLOCK (Secureworks) The Dukes (F-Secure) ATK7 (Thales) 

## תקיפות
התקפותיה של הקבוצה מתמקדות בחברות מסחריות וארגונים ממשלתיים ממגזרים שונים וממדינות מערביות כגון: גרמניה, אוזבקיסטן, דרום קוריאה וארצות הברית.

## ראו גם
* לוחמת רשת
* טרור קיברנטי
* האקינג
* משחקי מלחמה
* האקטיביזם
* לוחמת הרשת האוקראינית–רוסית

## קישורים חיצוניים
* 
*, באתר Omegaton.com
* קבוצת התקיפה APT29 פיתחה דלת אחורית חשאית חסרת קבצים, באתר Israel Defense
*המתקפה שצריכה להדאיג את כלל התעשייה, באתר פרולוג'יק
*קמפיין תקיפה מדינתי של קבוצת התקיפה APT29, באתר מערך הסייבר הלאומי
* 
*באתר Treade.org.il
*Threat Profiles באתר secureworks.com
*APT29 recently faked the German embassy and issued a malicious PDF file באתר mp.weixin.qq.com
*Malware analysis report: SNOWYAMBER (+APT29 related malwares) באתר mssplab.github.io
*NOBELIUM Uses Poland's Ambassador’s Visit to the U.S. to Target EU Governments Assisting Ukraine באתר blogs.blackberry.com
*Sophisticated APT29 Campaign Abuses Notion API to Target the European Commission באתר mrtiepolo.medium.com

## הערות שוליים

קטגוריה:מתקפות סייבר בעשור השני של המאה ה-21
קטגוריה:מתקפות סייבר בעשור הראשון של המאה ה-21
קטגוריה:לוחמה קיברנטית
קטגוריה:קבוצות האקרים רוסיות
קטגוריה:שירות ביון החוץ של רוסיה
קטגוריה:התערבות רוסיה בבחירות לנשיאות ארצות הברית ב-2016: גופים
אלכסנדר מיאקינין

**אלכסנדר (אלכס) מיאקינין** (נולד ב-22 בפברואר 1995) הוא מתעמל ישראלי. זוכה מדליית ארד באליפות אירופה (2020), במכשיר המתח, ומדליית זהב בסבב גביע העולם בהתעמלות (2023).

## ביוגרפיה
מיאקינין נולד וגדל ברוסיה, שם למד באוניברסיטה הממלכתית הרוסית לחינוך גופני, ספורט, נוער ותיירות.

## קריירה
ראשית קריירת ההתעמלות של מיאקינין הייתה כשייצג את רוסיה בתחרויות התעמלות בתחילת 2018.

בקיץ 2018 עלה לישראל והחל להתעמל באגודת מכבי תל אביב ולייצג את ישראל בתחרויות בינלאומיות.

### 2019
באוגוסט 2019 זכה מיאקינין במדליית הארד בתרגיל המתח בגביע האתגר (הצ'אלנג קאפ) שנערך בהונגריה, עם 13.766 נקודות.

### 2020 מדליית ארד באליפות אירופה
באליפות אירופה בהתעמלות מכשירים שהתקיימה במרסין, טורקיה בדצמבר 2020 זכה מיאקינין במדליית ארד בתרגיל המתח. באליפות זו זכה עם חברי נבחרת ישראל בהתעמלות מכשירים במקום רביעי בתחרות הקבוצתית.

בספטמבר זכה במדליית ארד בתחרות של הונגריה עם

### 2022 מדליית ארד בסבב גביע העולם בהתעמלות מכשירים
ב-27 בפברואר 2022 קוטבוס בגרמניה, זכה במדליית ארד במכשיר המתח על תרגיל ברמה גבוהה (6.1) ובציון של 14.1 נקודות.

### 2023 מדליית זהב בסבב גביע העולם בהתעמלות מכשירים
ב-4 במרץ - דוחה 2023, זכה במדליית זהב בסבב גביע העולם בהתעמלות מכשירים עם 14.333 נקודות בגמר תרגיל המתח, וב-12 במרץ - באקו 2023 זכה במדליית זהב נוספת בסבב גביע העולם בהתעמלות מכשירים עם 14.200 נקודות בגמר תרגיל המתח.

## קישורים חיצוניים
* אלכסנדר מיאקינין, באתר התאחדות ההתעמלות הבינלאומית

## הערות שוליים

קטגוריה:מתעמלים ישראלים
קטגוריה:ספורטאי מכבי תל אביב
קטגוריה:עולים בשנות ה-2010
קטגוריה:ישראלים ילידי רוסיה
קטגוריה:ישראלים שנולדו ב-1995
נתן קוז'ן

**נתן קוֹזֶ'ן** (בפולנית: **Natan Korzeń**; 1895 – 1941) היה צייר יהודי-פולני המזוהה עם ורשה, פלוצק וקז'ימייז' דולני. הוא יצר נופים, דיוקנאות וסצנות ז'אנריות. קורבן השואה.

## קורות חייו
קוז'ן למד באקדמיה לאמנויות יפות בוורשה בהשגחתם של פרופ' תדיאוש פרושקובסקי וסטניסלב לנץ. הוא התיישב בוורשה, שם היה לו סטודיו ברחוב ביאלנסקה. בעקבות תדיאוש פרושקובסקי, לעיתים קרובות שהה בקז'ימייז' דולני, שם גם היה לו סטודיו ולנופי המקום הקדיש כמה מיצירותיו. הוא שמר על קשר עם עיר הולדתו פלוצק. הוא היה מעורב באירועים ציבוריים בעיר, וביוזמתו הוקמה ועדת יובל לרגל חגיגות 700 שנה להתיישבות היהודית בפלוצק. הוא השתייך למועדון האמנותי פלוקצ'ן.

ציוריו הוצגו, בין היתר במקומות הבאים: ורשה, קרקוב, לודז', פלוצק, לבוב וקז'ימייז דולני. תערוכות בודדות של עבודותיו נערכו בסלון גרלינסקי בוורשה (1931–1936) ובאגודה היהודית לקידום אמנויות יפות.

לאחר 1 בספטמבר 1939 הוא נסע לווילנה. שם הוא הצטרף לחיי התרבות. הוא היה מעצב תפאורה בתיאטרון היהודי.

עם הכיבוש הנאצי הוא נכלא בגטו וילנה. בשנת 1941 הוא נרצח בפונאר.

חלק מיצירותיו נהרסו במהלך מלחמת העולם השנייה.

בשנת 2018 נכלל ציורו Kazimierzanka מ־1931 באוסף מוזיאון פולין להיסטוריה של יהודי פולין.

## קישורים חיצוניים

## הערות שוליים

קטגוריה:ציירים יהודים
קטגוריה:ציירים יהודים פולנים
קטגוריה:ציירים פולנים
קטגוריה:יהודים בשואה: פולין
קטגוריה:נספים בפונאר
קטגוריה:פולנים שנולדו ב-1895
קטגוריה:פולנים שנפטרו ב-1941
סמל העיר אילת

[170px|ממוזער|שמאל|סמל העיר אילת המקורי משנת [1958 בעיצוב זאב ליפמן]]
200px|ממוזער|שמאל|הסמליל הממותג הצבעוני
**סמל העיר אילת** הוא סמלה הרשמי של העיר אילת ועיריית אילת. הסמל אומץ בינואר 1958.

## היסטוריה
בשנת 1958 לקראת ציון עשור לאירוע דגל הדיו, הוכרזה תחרות לעיצוב סמל לעיר אילת. הפרס הראשון שהוצע היה 400 לירות ישראליות. 

לוועדת השיפוט של התחרות, שבה ישבו בין השאר ראש המועצה המקומית חנוך ננר, יצחק ורדימון (ממונה מחוז דרום במשרד הפנים) ועוד, הוגשו 41 הצעות על ידי 22 אמנים. 

הסמל הזוכה היה פרי עיצובו של "סטודיו רוטשילד את ליפמן". בפרסים השני והשלישי זכו אליעזר ויספיש ודוד אקשטיין, בהתאמה. מאז משמש הסמל את המועצה המקומית אילת בכל פרסומיה, ולאחר הכרזתה כעיר גם את העירייה. 

בשנים האחרונות נעשה שימוש בסמליל ממותג, הכולל את האות א' בתשעה גוונים, לצד שם העיר בעברית ובאנגלית והסמל המקורי מוקטן, ובתחתית הסיסמה לצד הסיסמה "לחיות נכון".

## תיאור הסמל
הסמל כולל כמה מרכיבים:
* **[[ים]] ו[[עוגן]]** - מבטאים את היותה של אילת עיר נמל מרכזית.
* **[[גלגל שיניים]]**- מסמל את התעשייה והמחצבים. 
* **שם העיר**
* **מצודה**- מסמלת את "ערכה הביטחוני בגבול ישראל, ירדן, מצרים וערב הסעודית".

צבעו של הסמל כחול בהיר ורקעו לבן.

### סמליל קו הרקיע
סמליל קו הרקיע אף הוא בצבעי כחול ולבן, והוא כולל כמה מרכיבים:
* הרי אילת המהווים את קו הרקיע של אילת
* ים, בצורה המזכירה מפרץ.
* אוניה
* דולפין קופץ מהמים, המרמז על האטרקציות התיירותיות בעיר (כדוגמת ריף הדולפינים) ומסמל את היותה של אילת עיר תיירותית. 
* עוגן - מסמל את הנמל. 
* מטוס המסמל את נמל התעופה אילת

## הערות שוליים

קטגוריה:אילת
אילת
אפשר לגלות לך סוד? (סרט, 2019)

**אפשר לגלות לך סוד?** (באנגלית: **?Can You Keep a Secret**) הוא סרט קומדיה רומנטית אמריקאי, בבימויה של אליס דוראן. הסרט עוסק בצעירה המגלה את כל סודותיה לזר במטוס בעת שחשבה שהמטוס עומד להתרסק, זר המתגלה בדיעבד כמייסד ומנכ"ל החברה שבה היא עובדת.

## עלילה
אמה קוריגאן (אלכסנדרה דדריו) היא נציגת שיווק זוטרה בניו יורק בחברת מזון אורגני בשם "פנדה". בסיום נסיעת עבודה בשיקגו שם היא מאבדת לקוח, אמה משתכרת בטיסה חזרה הביתה וכאשר המטוס נקלע לסערה, היא חושבת שהיא הולכת למות וחושפת את סודותיה האישיים והמקצועיים לזר נאה. בין סודותיה חוסר שביעות רצונה מבן זוגה קונור (דייוויד אברט) וסודות על התנהלותה במקום העבודה.

לאחר שאמה חוזרת לעבודה בא לביקור במשרד מייסד ומנכ"ל החברה ג'ק הארפר (טיילר הקלין) המתגלה לה כזר מהמטוס. לאחר שאמה נפרדת מקונור, בינה לבין ג'ק מתחילה להרקם מערכת יחסים רומנטית בה היא חושפת בפניו את כל סודותיה אך הוא כמעט ולא מדבר על עצמו.

במהלך ראיון טלוויזיוני ג'ק דן במוצרי פנדה בטלוויזיה כשכל עובדי החברה צופים. הוא מתאר את הלקוחה אליה החברה מכוונת כ"ילדה ברחוב" ומתאר בפרוטרוט את פרטיה וסודותיה של אמה. עמיתיה לעבודה מבינים שזו היא ומתחילים ללעוג לה. ג'ק מבין מאוחר מדי מה הוא עשה ואמה מסרבת לקבל את שיחותיו. כאשר הוא מוצא אותה בבית קפה, אמה דורשת לדעת מדוע נסע לשיקגו, ג'ק נרתע ואמה עוזבת.

שותפותיה לדירה של אמה, ליסי (סוניטה מאני) וג'מה (קימיקו גלן) מציעות לאמה לנקום בג'ק ולחשוף את סודותיו. ג'מה מציעה לחבר כתב צהובונים לעזור במציאת פרטים על שיקגו אך אמה מסרבת.

ג'ק חושף את הסיבה לנסיעותיו בשיקגו: הוא פעל כדי להבטיח כי בתו של חברו תישאר מחוץ לאור הזרקורים לאחר מות אביה כדי שתוכל לקיים חיים נורמליים. ג'מה מגיעה בדיוק עם החבר הכתב שלה וג'ק שחושב שאמה הטמינה לו מארב עוזב בכעס. אמה עולה אחריו למטוס חזרה לשיקגו. היא מבטיחה לו שלא אמרה לכתב כלום ומביעה תודה שהוא אהב אותה כשהייתה אמיתית למולו ואז הוא מתחיל לגלות לה את כל סודותיו.

## קישורים חיצוניים

קטגוריה:סרטי 2019
קטגוריה:סרטי קומדיה רומנטית
קטגוריה:סרטים אמריקאיים
קטגוריה:סרטים באנגלית
קטגוריה:ניו יורק בקולנוע
קטגוריה:סרטים המבוססים על רומנים בריטיים
דף עבודה

**דף עבודה** הוא דף נייר כתוב עם משימות ותרגילים הדורשים בדרך כלל כתיבה ידנית. דפי עבודה מופיעים בצורות רבות, בעיקר עבור ילדים בגילאי הגן ובית הספר. לרוב, מדפיסים את דף העבודה ומבצעים את התרגיל בעזרת כלי כתיבה שונים.

דף עבודה יכול להיות מסוגים שונים למשל: לימוד ותרגול קריאה וחשבון, ארגון וסדר, תרגילי שייכות, פיתוח הדמיון בעזרת ציור, פיתוח מיומנויות חשיבה ומוטוריקה, הבנת הנקרא ועוד.

## חינוך
בכיתה, דפי עבודה הם בדרך כלל בהקשר של גיליון נייר עם שאלות או תרגילים המיועדים לתלמידים, בו הם יכולים להשלים ולתעד תשובות. הם שימושיים ברוב המקצועות, ומכילים אוסף של בעיות או תרגילים. מטרת הדפים היא לעזור לתלמידים להיות בקיאים במיומנות מסוימת שלימדו אותם בגן או בכיתה. בדרך כלל הם ניתנים לתלמידים כשיעורי בית או כלימודי העשרה.

דפי עבודה הם חשובים כיוון שמדובר בפעילות אינדיווידאולית שגם הורים זקוקים לה. כך ההורים מבינים מה הילד לומד בבית הספר. עם תוכנית הלימודים המתפתחת, להורים אין בהכרח את ההשכלה הנדרשת כדי להנחות את ילדיהם או לתת להם תמיכה נוספת בבית. שימוש בתבנית נגישה של דף עבודה יכולה לעזור בקידום הלמידה בבית.

בכלליות, מחקרים של חינוך בגיל הרך מצביעים על כך שדפי צביעה מומלצים בעיקר לצורכי הערכה של הילד. דפי עבודה אינם מיועדים להוראה כיוון שבגיל הרך הם לא מתאימים מבחינה התפתחותית לחינוך ילדים רכים.

דפי עבודה יכולים לשמש את המורים ככלי הערכת ידע קודם של התלמידים והם מאפשרים למורים לבחון את תוצאות הלמידה ותהליך הלמידה. בנוסף, ניתן להשתמש בהם כדי לאפשר לתלמידים לעקוב אחר התקדמות הלמידה שלהם.

## קישורים חיצוניים

## הערות שוליים

קטגוריה:שיטות למידה
יחסי גואטמלה – הממלכה המאוחדת

ממוזער|שגרירות גואטמלה בלונדון
**יחסי גואטמלה–הממלכה המאוחדת** הם היחסים הנוכחיים וההיסטוריים בין גואטמלה לבין הממלכה המאוחדת.

## היסטוריה
שתי המדינות כוננו יחסים דיפלומטיים בשנת 1834. כיום, שתי המדינות משתפות פעולה במגוון תחומים, ופועלות לקידום תיירות, סחר, השקעות, חילופי תרבויות ושיתוף פעולה בין המדינות.

## נציגויות דיפלומטיות
* גואטמלה מחזיקה בבריטניה שגרירות בלונדון.
* בריטניה מחזיקה בגואטמלה שגרירות בגואטמלה סיטי.

## קישורים חיצוניים

## הערות שוליים

קטגוריה:ערכים ללא קטגוריות פיזיות - יחסי חוץ
פורשה 991

**פורשה 991** (באנגלית: **Porsche 991**) הוא הדור השביעי של מכונית הספורט פורשה 911, שנחשפה בתערוכת פרנקפורט ב-15 בספטמבר 2011 כתחליף לפורשה 997.

## סקירה כללית
ממוזער|223x223px|991 מבט קדמי
ממוזער|222x222px|991 מבט אחורי
בהשוואה ל-997, ה-991 מעט גדול יותר, כאשר בסיס הגלגלים גדל ב-, והאורך הכללי עלה ב-.

## דגמים (2016-2011)
### 991 קאררה וקאררה S
ממוזער| פורשה 911 קאררה S |222x222 פיקסלים
ממוזער| 991 קאררה להמרה
הוצגה בתערוכת הרכב הבינלאומית של ז'נבה בשנת 2011, הקאררה מצוידת במנוע בנפח 3.4 ליטר שמספק כ-345 כ"ס ב-7,400 סל"ד. הגרסה להמרה של 991 הוכרזה הן בגרסאות קאררה והן בקאררה S בנובמבר 2011. בספטמבר 2012 בתערוכת הרכב של פריז נוספו גרסאות קאררה 4 וקאררה 4S.

### 991 קאררה GTS
הוצג בנובמבר 2014 בתערוכת הרכב בלוס אנג'לס, הספק המנוע הוא 424 כ"ס, תאוצה מ-0 ל-100 קמ"ש בתוך 3.8 שניות.

### 991 Targa 4 ו-Targa 4S
ממוזער|Targa 4S
בתערוכת הרכב של דטרויט בינואר 2014 הציגה פורשה את דגמי Targa 4 ו-Targa 4S.

### 991 GT3
ממוזער|222x222px|911 GT3
גרסת ה-GT3 נחשפה בתערוכת ז'נבה בשנת 2013, זהו דגם ה-GT3 הראשון שמוצע עם תיבת הילוכים אוטומטית.

### 991 GT3 RS
ממוזער|220x220px|GT3 RS
פורשה השיקה את גרסת ה-RS בתערוכת ז'נבה בשנת 2015.

הוא כולל מנוע בנפח 4.0 ליטר שמספק כ-500 כ"ס. המכונית מאיצה בין 0 ל-100 בתוך 3.3 שניות.3

### 991 R
ממוזער| 911 R
הוצג בתערוכת הרכב בז'נבה ב-1 במרץ 2016, ה-991 R מגיע עם תיבת הילוכים ידנית בעלת 6 מהירויות, ומהירות השיא שלו היא . הייצור הוגבל ל-991 יחידות.

### 991 טורבו וטורבו S
ממוזער|991 טורבו
הוצג בשנת 2012, ל-991 טורבו יש מנוע שמספק כ-513 כ"ס. בגרסת ה-S המנוע מספק כ-552 כ"ס. הטורבו S מאיץ מ-0 ל-100 בתוך 3.1 שניות כטענת פורשה אך השיגה 2.6 שניות במבחנים רבים אחרים.

טורבו קבריולה וטורבו S קבריולה התווספו בתערוכת פרנקפורט 2013.

### מנועים

## דגמים (2016-היום)
### 991 קאררה וקאררה S
בתחילת דצמבר 2015, הדגמים הזמינים היו גרסאות הקופה והקבריולה של הקאררה והקאררה S.

### 991 קאררה T
באוקטובר 2017 הודיעה פורשה על 911 קאררה T.

### 991 Targa 4 ו-Targa 4S
ה-Targa 4 וה-Targa 4S נחשפו באוקטובר 2015. ה-Targa 4S מגיע עם מנוע שטוח 6 כפול-טורבו בנפח 3.0 ליטר שמספק כ-420 כ"ס.

### 991 קאררה GTS ו-Targa 4 GTS
בינואר 2017 הושקו גרסאות GTS חדשות לדגמי קאררה ו-Targa.

### 991 GT3
ה-GT3 הוצג בתערוכת ז'נבה בשנת 2017 הוא כולל מנוע שטוח 6 בנפח 4.0 ליטר ותיבת הילוכים ידנית עם 6 הילוכים.

### 991 GT3 RS

בפברואר 2018 פורשה הציגה את ה-GT3 RS החדשה בתערוכת ז'נבה 2018.

### 991 GT2 RS

ה-911 GT2 RS מופעל על ידי מנוע שטוח 6 טורבו בנפח 3.8 ליטר שמספק כ-690 כ"ס ב-7,000 סל"ד מה שהופך אותו לפורשה 911 החזק ביותר שנבנה אי פעם.

### 991 טורבו, טורבו S
בדצמבר 2015 הושקו גרסאות טורבו וטורבו S.

### 991 935
שמאל|ממוזער| 991 - 935
הוא מתבסס על ה-GT3 RS. ייצור ה-935 הוגבל ל-77 יחידות עם משלוחים החל מיוני 2019.

### מנועים

## פרסים
פורשה 991 נקראה מכונית הביצועים העולמית לשנת 2012 זמן קצר לאחר שמת מעצב פורשה המפורסם פרדיננד אלכסנדר פורשה. ל-991 GT3 הוענק תואר מכונית השנה העולמית בשנת 2014

## ראו גם
* פורשה 992

## קישורים חיצוניים

* פורשה 991 באתר פורשה
991
קטגוריה:מכוניות קבריולה
קטגוריה:מכוניות קופה
קטגוריה:מכוניות ספורט
קטגוריה:דגמי מכוניות שהושקו ב-2012
קטגוריה:כלי רכב מנוע אחורי
קטגוריה:כלי רכב גרמניים
מיצוקי סאיטו

**מיצוקי סאיטו** (ביפנית: **齊藤 未月**; נולד ב-10 בינואר 1999) הוא כדורגלן יפני, המשחק בעמדת הקישור במועדון הליגה היפנית ויסל קובה.

## קריירה
### קריירת מועדונים
סאיטו גדל באקדמיה של קבוצת שונאן בלמאר מליגה J1 ושיחק לראשונה בהרכב בשנת 2016, אז חתם על החוזה המקצועני הראשון שלו. את הופעת הבכורה שלו בהרכב הקבוצה הבוגרת ערך ב-24 באפריל 2016 מול אומי ארדיה. הוא כבש את השער הראשון שלו במועדון בהפסד 1–2 מול וארן נגסקי בשלב הבתים של גביע הליגה, ב-22 בספטמבר 2018. הוא שיחק בהרכב הקבוצה כשהיא ירדה לליגת המשנה והוליך אותה להעפלה חזרה לליגת העל היפנית. את הופעת הבכורה בליגת העל ערך בהפסד 4:0 מול טוקיו ב-18 במרץ 2018. בהרכב שונאן הוא ערך 80 הופעות, הבקיע 4 שערים ובישל 3 שערים נוספים ובשנת 2018 זכה עמה בגביע הליגה.

ב-14 בדצמבר 2020 הושאל לרובין קאזאן הטטרית מליגת העל הרוסית בכדורגל. במהלך מחנה האימונים החורפי עם רובין, בינואר 2021, הוא נפצע קשה. השחקן אובחן עם פגיעה ברצועות מפרק הקרסול. ההחלמה נמשכה כ-4 חודשים. את הופעת הבכורה שלו במדי רובין ערך ב-12 באוגוסט 2021 במשחק הבית של סיבוב המוקדמות השלישי בקונפרנס ליג מול ראקוב הפולנית (0:1). ב־31 באוגוסט 2021 חזר ליפן.

### בנבחרת
בגיל 19 הוא זימן להרכב בנבחרת לאליפות אסיה עד גיל 19 בשנת 2018, בטורניר הוא הופיע בשלושה משחקים ואף שימש כקפטן הנבחרת במשחקה מול תאילנד. יפן העפילה עד לחצי גמר הטורניר והפסידה לערב הסעודית. בהרכב נבחרת יפן עד גיל 20 השתתף באליפות העולם עד גיל 19 שנערכה בפולין. בטורניר הוא עלה כקפטן ושיחק בכל משחקי הנבחרת בטורניר, שבו יפן העפילה עד לשמינית גמר והודחה על ידי קוריאה הדרומית, שזכתה בטורניר.

## סטטיסטיקה

## תארים
### אישיים
; שונאן בלמאר
***שער החודש בליגה:** נובמבר 2020
### קבוצתיים
; שונאן בלמאר
* **גביע הליגה היפנית (1):** 2018

;ויסל קובה 
* אליפות יפן (2): 2023, 2024

## קישורים חיצוניים

* מיצוקי סאיטו באתר מועדון שונאן בלמאר 

## הערות שוליים

קטגוריה:כדורגלנים יפנים
קטגוריה:כדורגלני רובין קאזאן
קטגוריה:כדורגלני גמבה אוסקה
קטגוריה:כדורגלני ויסל קובה
קטגוריה:קשרי כדורגל יפנים
קטגוריה:כדורגלני נבחרת יפן
קטגוריה:יפנים שנולדו ב-1999
יחסי הרשות הפלסטינית – ערב הסעודית

**יחסי הרשות הפלסטינית-ערב הסעודית** הם היחסים הדיפלומטיים והבילטרליים בין הרשות הפלסטינית לערב הסעודית.

לרשות הפלסטינית יש שגרירות בריאד. שתי המדינות חברות או משקיפות בליגה הערבית, בארגון לשיתוף פעולה אסלאמי ובאומות המאוחדות.

## היסטוריה
בעוד ערב הסעודית התיידדה עם הפלסטינים לאחר מלחמת העצמאות ב-1948, ערב הסעודית התרחקה מהסכסוך והחלה להתמקד בגישה ידידותית יותר, ולעיתים הצטלבה עם ישראל. עם זאת, בתקופת שלטונו של המלך פייסל (בשנים 1964–1975), שהיה שליט ליברלי בתולדות ערב הסעודית והיה בעל דעות פרו-פלסטיניות, סעודיה פיתחה קשר הדוק יותר עם הפלסטינים. לאחר מלחמת יום הכיפורים, סעודיה הוציאה את הנפט שלה מהשוק וכתוצאה מכך התרחב משבר האנרגיה העולמי של 1973. הכנסות הנפט אפשרו לפייסל להגדיל משמעותית את הסיוע והסובסידיות שהתקבלו לאחר מלחמת ששת הימים עבור מצרים, סוריה ואש"ף. עם זאת, המלך נרצח שנתיים לאחר מכן, והיחסים שהיו פעם חמים תחת פייסל החמירו בפעם השנייה.

## חוות דעת של הדור החדש
בעוד הסעודים מזדהים עם הפלסטינים, הפלסטינים אינם מזדהים עם הסעודים

לפי הדיווחים, מוחמד בן סלמאן אאל סעוד, נסיך הכתר של ערב הסעודית, אמר בשנת 2018 כי "על הפלסטינים לקבל שלום או לשתוק ולהפסיק להתלונן", מה שעורר מחאה פלסטינית על הערתו. עם זאת, מלך סלמאן הסעודי שוב ניסה להראות את תמיכתו בפלסטינים בפגישה עם הנשיא הפלסטיני מחמוד עבאס.

ב-13 באוגוסט 2023 מינתה ערב הסעודית את שגריר ערב הסעודית בירדן, נאיף בן בנדאר א-סודיירי, לשגריר שאינו תושב ברשות הפלסטינית ולקונסול כללי בירושלים.

## קישורים חיצוניים

## הערות שוליים

קטגוריה:ערכים ללא קטגוריות פיזיות - יחסי חוץ
יחסי גואטמלה–גרמניה

**יחסי גואטמלה–גרמניה** הם היחסים הנוכחיים וההיסטוריים בין גואטמלה לגרמניה.

## סקירה כללית
היחסים המדיניים בין גואטמלה וגרמניה כוננו בשנת 1887. במהלך מלחמת העולם השנייה נותקו היחסים בין המדינות, לאזרחי גרמניה בגואטמלה נשלחו למחנות מעצר. במהלך המלחמה, בלחץ ארצות הברית, גורשו רבים מהם למחנות ריכוז בארצות הברית ונושלו מנכסיהם.

באפריל 1970⁩ פרץ משבר ביחסים בין גרמניה המערבית וגואטמלה, בעקבות רצח שגרירה, הרוזן קארל פון שפראטי, והיא החזירה את מיופה הכוח שלה ואת שאר אנשי השגרירות שלה מגואטמאלה. 

שתי המדינות מקיימות יחסים טובים ואינטנסיביים בתחומים הפוליטיים, התרבותיים והכלכליים, כמו גם בשיתופי פעולה לפיתוח. גרמניה והגרמנים נהנים ממוניטין טוב בגואטמלה, כאשר יותר מ-4,000 אזרחים גרמנים וגואטמלים רבים ממוצא גרמני במדינה עדיין ממלאים חלק חשוב.

## יחסים כלכליים
המסחר בין גואטמלה לגרמניה הסתכם ב-407 מיליון אירו בשנת 2019 (הייצוא הגרמני לגואטמלה כ-284 מיליון אירו; יבוא גרמניה מגואטמלה כ-112.6 מיליון אירו).

הסכם הגנת השקעות נכנס לתוקף באוקטובר 2006.

לשכת התעשייה והמסחר הגרמנית-גואטמלית מונה כ-150 חברים והיא ממלאת תפקיד מרכזי בקידום היחסים הכלכליים הדו-צדדיים.

## שיתוף פעולה בפיתוח
שיתוף פעולה בפיתוח דו-צדדי מתמקד בממשל דמוקרטי, בחינוך, בהגנת הסביבה ובהתאמה לשינויי האקלים. בנוסף, גרמניה מעניקה תמיכה בתחומי המדיניות הפיסקלית ומניעת אלימות. לארגונים KfW ו-GIZ יש משרדים בגואטמלה. חברות אזרחיות גרמניות רבות מיישמים פרויקטים של פיתוח בגואטמלה, בעיקר באזורים המאוכלסים בעיקר על ידי ילידים.

## שיתוף פעולה בחינוך
סטודנטים רבים מעוניינים ללמוד בגרמניה, בין השאר בזכות המספר הגדול יחסית של גואטמלים ממוצא גרמני. שירות החליפין האקדמי הגרמני (DAAD) מעניק מלגות לימודים לסטודנטים בגואטמלה.

## נציגויות דיפלומטיות
* גואטמלה מחזיקה בגרמניה שגרירות בברלין.
* גרמניה מחזיקה בגואטמלה שגרירות בגואטמלה סיטי.

## קישורים חיצוניים

* יחסי גואטמלה–גרמניה, באתר משרד החוץ הגרמני

## הערות שוליים

קטגוריה:ערכים ללא קטגוריות פיזיות - יחסי חוץ
פיאט 515

**פיאט 515** (באיטלקית: **Fiat 515**) היא מכונית משפחתית, בתצורת טורפדו, מתוצרת יצרנית הרכב האיטלקית **[[פיאט]]** אשר יוצרה בין השנים 1931–1935 באיטליה.

## ממאפייני "פיאט 515"
* יוצרו 3,405 יחידות.
* 4 דלתות (דגם "סדאן"), דלתות אחוריות "דלתות התאבדות".
* מנוע 4 צילינדרים, בטור, 1,438 סמ"ק, נלקח מדגם פיאט 514.
* הנעה אחורית.
* מערכת היגוי: משמאל.
* בלמים: 4 בלמים הידראוליים (חידוש לתקופה).
* בלם החניה (בלם יד) היה על פיר ההנעה. פיר ההנעה הוא מכשיר המעביר את האנרגיה שמייצר המנוע לגלגלי ההנעה. מחבר את תיבת ההילוכים לדיפרנציאל. פיר ההנעה בדרך כלל מורכב מפיר עם מפרקים אוניברסליים. הוא משמש למכוניות עם מנוע קדמי והנעה אחורית.

## דגמים
* 4 דלתות – סדאן (טורפדו).
* 4 דלתות – לנדולט (טורפדו).

## תצורות
* "515".
* "515L" – בסיס גלגלים ארוך.

## ראו גם
* פיאט 514
* פיאט 521
* פיאט 522
* פיאט 524
* פיאט 527

## קישורים חיצוניים

## הערות שוליים

קטגוריה:דגמי מכוניות שהושקו ב-1929
קטגוריה:מכוניות משפחתיות
קטגוריה:מכוניות לנדולט
515
קטגוריה:כלי רכב איטלקיים
ויליאם טימונס

**ויליאם ריצ'רדסון טימונס החמישי** (באנגלית: **William Richardson Timmons IV**; נולד ב-30 באפריל 1984) הוא פוליטיקאי ומשפטן אמריקאי, המכהן כחבר בית הנבחרים של ארצות הברית מטעם מחוז הקונגרס הרביעי של מדינת קרוליינה הדרומית. הוא נבחר לראשונה ב-2018, ומטעם המפלגה הרפובליקנית טימונס מייצג את לב צפון קרוליינה הדרומית ובין היתר את הערים גרינוויל וספרטנבורג.

## ביוגרפיה
טימונס נולד בגרינוויל שבקרוליינה הדרומית, ולמד למד בבית הספר אליוט ליחסים בין-לאומיים של אוניברסיטת ג'ורג' וושינגטון, שם השלים לימודי תואר ראשון ביחסים בין-לאומיים ובמדע המדינה. מאוחר יותר קיבל תואר שני במשפטים וביחסים בין-לאומיים מאוניברסיטת דרום קרוליינה. טימונס שירת בדרגת לוטננט ראשון (First Lieutenant) במשמר הלאומי האווירי של מדינת קרוליינה הדרומית. בהווה הוא לומד באוניברסיטת ניו יורק לימודי תואר שני באבטחת מידע. ב-17 ביולי 2019 נישא לאשתו שרה במבנה הקפיטול, וחיתן אותם הסנאטור טים סקוט.

במשך ארבע שנים עבד טימונס במשרד הפרקליט של מחוז הסבב ה-13. בתפקיד זה התמקד טימונס בשירות קורבנות אלימות במשפחה וסייע בייסוד בית משפט מרכזי אחד לכל מקרי האלימות במשפחה במחוז גרינוויל. בבעלותו מכון כושר בשם "Swamp Rabbit CrossFit", ובעבר ניהל משרד עורכי דין מקומי בגרינוויל. בבחירות 2016 התמודד לסנאט המדינתי של קרוליינה הדרומית וניצב בפני הסנאטור הרפובליקני הוותיק מייק פייר בבחירות המקדימות שהתקיימו במפלגה הרפובליקנית. הוא סיים ראשון בבחירות המקדימות עם 49.5 אחוז מהקולות, פחות מ-100 קולות כדי לזכות במועמדות המפלגה. לאחר מכן הוא ניצח את פייר בסיבוב שני מכריע עם 65 אחוז מהקולות, ובבחירות הכלליות התמודד ללא התנגדות מטעם המפלגה הליברטריאנית או המפלגה הדמוקרטית.

במהלך בחירות האמצע ב-2018 התמודד אל בית הנבחרים של ארצות הברית מטעם מחוז הקונגרס הרביעי של קרוליינה הדרומית, לאחר שטריי גאודי פרש מהפוליטיקה. סיסמתו הייתה "וושינגטון שבורה". ב-10 ביוני 2018 סיים טימונס במקום השני את הבחירות המקדימות הרפובליקניות 19.2% מהקולות, התחרות האמיתית במחוז האדום והשמרני. ב-28 ביוני גבר על עמיתו לסנאט המדינתי לי ברייט וקיבל 54.2% מהקולות ובכך נבחר למועמד המפלגה הרפובליקנית. בבחירות כהלליות ניצח את המועמד הדמוקרטי ברנדון בראון עם כ-60% מקולות הבוחרים, ונהיה לאחד מחברי הקונגרס הצעירים ביותר מקרוליינה הדרומית מאז 1972.

טימונס הושבע לתפקידו ב-3 בינואר 2019 בעיצומה של השבתת הממשל בארצות הברית באותם ימים. הוא תומך בחקיקה שקראה לחייב את הקונגרס האמריקאי לאזן את תקציב המדינה, לבטל את מימון הארגון "הורות מתוכננת", לתמוך במשפחות שכולות, לחזק את הביטחון הלאומי ועוד. בקונגרס ה-116 הוא חבר בוועדת השירותים הפיננסיים, שם הציג חקיקה ששמה לה למטרה להתמודד עם מאמצי הרפובליקה העממית של סין להרחיב את השפעתה באמצעות התקנת מערכות 5G במדינות המקבלות סיוע ממוסדות פיננסיים בינלאומיים.

## קישורים חיצוניים

* 

* 

## הערות שוליים

קטגוריה:אמריקאים ילידי קרוליינה הדרומית
קטגוריה:גרינוויל (קרוליינה הדרומית): אישים
קטגוריה:בוגרי אוניברסיטת ג'ורג' וושינגטון
קטגוריה:בוגרי בית הספר למשפטים באוניברסיטת קרוליינה הדרומית
קטגוריה:חברי בית הנבחרים של ארצות הברית מקרוליינה הדרומית
קטגוריה:חברי בית הנבחרים של ארצות הברית מטעם המפלגה הרפובליקנית
קטגוריה:חברי הקונגרס ה-116 של ארצות הברית
קטגוריה:חברי הקונגרס ה-117 של ארצות הברית
קטגוריה:חברי הקונגרס ה-118 של ארצות הברית
קטגוריה:חברי הקונגרס ה-119 של ארצות הברית
קטגוריה:עורכי דין אמריקאים
קטגוריה:אמריקאים שנולדו ב-1984
נלי טול

**נלי טול** (בגרמנית: **Nelly Toll**; ) הייתה ניצולת שואה, אמנית, סופרת ומרצה לאמנות.

## קורות חיים
טנולדה בשם נלי מיזה (Miese) בלבוב למשפחה יהודית עשירה. עם פלישת ברית המועצות לפולין ונפילת מזרח גליציה בידי ברית המועצות בספטמבר 1939, נאלץ אביה להתחבא כדי להימנע משילוח לעבודת כפייה בסיביר. בקיץ 1941 כבש הצבא הגרמני את לבוב ונלי הוכנסה עם משפחתה לגטו לבוב. אחיה בן החמש נרצח על ידי הגרמנים. נלי ואמה הצטרפו לקבוצה שניסתה לברוח להונגריה אך נכשלה.

ב-1943 מצא האב מסתור לנלי ולאמה רוזיה בקרב משפחת חברים קתולית. השתיים הוסתרו בחדר קטן, שם לימדה האם את נלי לכתוב ולקרוא, כדי להסיח את דעתה מהמצוקה. נלי כתבה יומן וציירה כשישים ציורים בצבעי מים. בציוריה ביקשה טול לבטא את תקוותה וחלומה לעולם שיבוא לאחר תום המלחמה. לימים סיפרה טול כי היא קראה לציוריה "חבריה", ואף דיברה אליהם בניסיון להדחיק את אימי המלחמה.

ב-1944 שוחררה לבוב על ידי הצבא האדום וטול ואמה יצאו מהמחבוא. הן גילו כי הן השורדות היחידות ממשפחתן.
ב-1951 היגרו לארצות הברית, שם הפכה טול לסופרת, ציירת ומרצה לספרות ולאמנות באוניברסיטאות שונות. הדיסרטציה שלה הייתה על שילוב אמנות השואה בחינוך בבתי הספר. היא חיה בניו ג'רזי עם בעלה ארווין טול.

## ספרות

* Behind the Secret Window. A Memoir of A Hidden Childhood During World War II, Puffin Books, 
* When Memory Speaks. The Holocaust in Art, Greenwood Press, 1997, 
* Without Surrender. Art of the Holocaust, Running Press, 1978, 
* Moder-religiöse Erziehung, in: Lucie Schachne: Erziehung zum geistigen Widerstand: Das jüdische Landschulheim Herrlingen 1933–1939, dipa-Verlag, Frankfurt am Main 1986, , S. 119–120.


## תערוכות
ציוריה של טול בצבעי מים מהמחבוא בו שהתה בילדותה בתקופת השואה מוצגים בתצוגת קבע במוזיאון ארצות הברית לזכר השואה והם חלק מאוספי המרכז לחינוך השואה באילינוי. כמה יצירות שלה נמצאות במוזיאון יד ושם.

### תערוכות אחרות
* "לדמיין עולם טוב יותר: יצירתה של נלי טול", ב-Massillon Museum באוהיו.
* אמנות השואה: 100 יצירות במוזיאון יד ושם", תערוכה קבוצתית עם ציוריהם של נלי טול ואמנים אחרים. התערוכה הוצגה ב בברלין.

## קישורים חיצוניים
* 
* דף הבית של נלי טול
* סרט דוקומנטרי על נלי טול

## הערות שוליים

קטגוריה:ניצולות השואה: אוקראינה
קטגוריה:ניצולות השואה: פולין
קטגוריה:ילדים בשואה: אוקראינה
קטגוריה:ילדים בשואה: פולין
קטגוריה:סופרים יהודים אמריקאים
קטגוריה:ציירים יהודים אמריקאים
קטגוריה:אסירים בגטו לבוב
קטגוריה:מהגרות מפולין לארצות הברית
קטגוריה:יהודים שהיגרו מפולין לארצות הברית
קטגוריה:פולנים במלחמת העולם השנייה
קטגוריה:בוגרות אוניברסיטת ראטגרס
קטגוריה:בוגרי אוניברסיטת ראטגרס
קטגוריה:בעלות תואר דוקטור מאוניברסיטת פנסילבניה
קטגוריה:בעלי תואר דוקטור מאוניברסיטת פנסילבניה
קטגוריה:אמריקאיות שנולדו ב-1935
קטגוריה:אמריקאים שנולדו ב-1935
קטגוריה:אמריקאיות שנפטרו ב-2021
קטגוריה:אמריקאים שנפטרו ב-2021
Colors (שיר של בלאק פומאס)

**Colors** (בעברית: **צבעים**) הוא הסינגל השני של להקת הסול הפסיכדלי האמריקאית בלאק פומאס מתוך אלבום הבכורה שלה, Black Pumas, שיצא לאור ב-16 באפריל 2019, על ידי חברת התקליטים ATO רקורדס. השיר נכתב על ידי חברי הלהקה אריק בורטון ואדריאן קווסדה, והופק על ידי אדריאן קווסדה, גיטריסט הלהקה. השיר מלווה בווידאו קליפ, שפורסם ב-22 בנובמבר 2019. ב-21 בינואר 2020, פורסמה גרסה אקוסטית לשיר.

השיר הגיע בשיאו למקום הראשון במצעד השירים האלטרנטיביים למבוגרים של הבילבורד. בנובמבר 2020, הוכרז כי קיבל השיר מועמדות לשני פרסי גראמי בטקס פרסי גראמי ה-63, "ביצוע השורשים האמריקאי הטוב ביותר" ו"הקלטת השנה", תוך שהאלבום בו השיר נכלל, Black Pumas, הועמד לקטגוריית "אלבום השנה".

## פרסים ומועמדויות

## מיקומי שיא

## נתוני מכירות

## קישורים חיצוניים

## הערות שוליים

קטגוריה:שירים באנגלית
כריס בושיי

**כריסטופר "כריס" בושיי** (בצרפתית: **Christopher "Chris" Boucher**; נולד ב-11 בינואר 1993) הוא כדורסלן קנדי יליד סנט לוסיה, המשחק בקבוצת בוסטון סלטיקס מליגת ה-NBA, בעמדות הפאוור פורוורד והסנטר.

## ראשית חייו וקריירת מכללות
בושיי נולד בעיר קסטריז שבסנט לוסיה, ובגיל 5 עבר עם אמו למונטריאול, קנדה, במטרה להתאחד עם אביו הקנדי. בסופו של דבר נפרדו הוריו, ונותק הקשר עם אביו, אך בושיי ואמו נשארו להתגורר במונטריאול. בגיל 16 נשר מבית הספר, והחל לעבוד כשוטף כלים במסעדה מקומית. בגיל 19 שיחק לראשונה בליגת כדורסל מסודרת, כאשר הצטרף לקבוצת "Alma Academy" מליגת ה-AAU האמריקאית.

בשנת 2013 החל ללמוד במכללה קדם-אקדמית בניו מקסיקו, ושנה לאחר מכן עבר ל"מכללת נורת'ווסט" אשר במדינת ויומינג. בעונתו היחידה בקבוצת הכדורסל של המכללה זכה בתואר השחקן המצטיין של , לאחר שרשם ממוצעים של 22.5 נקודות, 11.8 ריבאונדים ו-4.7 חסימות למשחק.

בשנת 2015 עבר ללמוד באוניברסיטת אורגון, אשר קבוצתה השתתפה בליגת המכללות הבכירה. בשתי עונותיו בקבוצת האוניברסיטה – "אורגון דאקס" – העמיד ממוצעים של 12.0 נקודות, 6.8 ריבאונדים ו-2.7 חסימות למשחק, ובשתיהן נבחר לחמישיית ההגנה של מחוז Pac-12. ב-11 במרץ 2017, במשחק מול אוניברסיטת קליפורניה, סבל מקרע ברצועה הצולבת הקדמית, ונאלץ להחמיץ את כל המשך עונת 2016/2017. בהיעדרו של בושיי העפילו הדאקס לפיינל פור טורניר אליפות המכללות, לראשונה מזה 78 שנים, בהובלתם של השחקנים דילון ברוקס, טיילר דורסי וג'ורדן בל.

## קריירת משחק מקצועית
### גולדן סטייט ווריורס
לאחר שלא נבחר על ידי קבוצה כלשהי בדראפט ה-NBA 2017, חתם בושיי בקבוצת גולדן סטייט ווריורס על "חוזה כפול", במסגרתו שיחק לסירוגין עבור גולדן סטייט ב-NBA ועבור קבוצת הבת שלה מליגת הפיתוח של ה-NBA – סנטה קרוז ווריורס. בעונת הרוקי שלו שותף במשחק אחד בלבד ב-NBA וב-20 משחקים בליגת הפיתוח, במסגרתה קלע 11.8 נקודות בממוצע למשחק. בסיום העונה זכה עם הווריורס באליפות ה-NBA, על אף שלא שותף באף אחד ממשחקי הקבוצה בפלייאוף. ביוני 2018 שוחרר מגולדן סטייט.

### טורונטו ראפטורס
באוקטובר 2018 חתם בושיי על חוזה כפול בטורונטו ראפטורס ובקבוצת הבת שלה מליגת הפיתוח – ראפטורס 905. לאורך עונת 2018/2019 הצטיין בליגת הפיתוח עם ממוצעים של 27.2 נקודות, 11.4 ריבאונדים ו-4.1 חסימות למשחק, ובסיומה זכה הן בפרס ה-MVP והן בפרס שחקן ההגנה של הליגה. בפברואר 2019 הומר חוזהו בטורונטו לחוזה NBA סטנדרטי. באותה עונה זכתה טורונטו באליפות ה-NBA הראשונה בתולדותיה, לאחר שגברה בסדרת הגמר על הווריורס, בתוצאה 4–2. בושיי עצמו שותף ב-28 משחקים בעונה הסדירה, ובשני משחקים בלבד בפלייאוף.

בעונת  ביסס את עצמו כשחקן רוטציה קבוע בטורונטו, ותרם 6.6 נקודות בממוצע למשחק. לקראת עונת  חתם על הארכת חוזה בראפטורס לשתי עונות נוספות, עבור כ-13.5 מיליון דולר.

## סטטיסטיקות הקריירה
### בעונה הסדירה של ה-NBA

### בפלייאוף ה-NBA

## קישורים חיצוניים

## הערות שוליים

קטגוריה:כדורסלנים קנדים
קטגוריה:כדורסלנים סנט לוסים
קטגוריה:כדורסלני אוניברסיטת אורגון
קטגוריה:שחקני NBA שלא נבחרו בדראפט
קטגוריה:כדורסלני גולדן סטייט ווריורס
קטגוריה:כדורסלני סנטה קרוז ווריורס
קטגוריה:כדורסלני טורונטו ראפטורס
קטגוריה:כדורסלני ראפטורס 905
קטגוריה:קנדים שנולדו ב-1993
ג'וליסה ריינוסו פנטלאון

**ג'וליסה ריינוסו פנטלאון** (באנגלית: **Julissa Reynoso Pantaleón**; נולדה ב-2 בינואר 1975) היא עורכת דין ודיפלומטית אמריקאית-דומינקנית המכהנת כשגרירת ארצות הברית בספרד ובאנדורה. קודם לכן כיהנה בין היתר כראש הסגל של הגברת הראשונה של ארצות הברית, ג'יל ביידן, וכשגרירת ארצות הברית באורוגוואי.

## ביוגרפיה
ריינוסו פנטלאון היא ילידת הרפובליקה הדומיניקנית והיא החליטה להגר לארצות הברית ב-1982. היא התקבלה לאוניברסיטת הרווארד, שם הקימה יחד עם אנשים נוספים קבוצות סטודנטים ובהמשך גם הייתה פעילה במכון לפוליטיקה של בית הספר לממשל ע"ש קנדי .

ב-2008 הייתה ריינוסו פעילה בקמפיין הבחירות של הילרי קלינטון בבחירות המקדימות לנשיאות ארצות הברית שנערכו ב-2008 אך בשלב מסוים היא הצטרפה לקמפיין של היריב המרכזי של קלינטון בבחירות המקדימות, ברק אובמה שלבסוף ניצח בבחירות עצמן את המועמד הרפובליקני ג'ון מקיין.

לפני שקיבלה תפקיד בממשלו של הנשיא הנבחר אובמה, הייתה רינוסו פנטלאון עורכת דין והיא התגוררה בשכונת וושינגטון הייטס שבמנהטן.

ב-2017 היא ועמיתתה ניקול סילבר הוכרו בדירוג Latinvex שכלל את רשימת "100 עורכות הדין הלטיניות המובילות".

### ממשל אובמה
ב-2009 הצטרפה ריינוסו לצוות של מזכירת המדינה הנכנסת, הילרי קלינטון, במהלך כהונתה הייתה ריינוסו פנטלאון סגנית העוזרת של קלינטון בלשכה ענייני חצי הכדור המערבי , מלבד זאת היא גם הייתה האחראית על פיתוח ויישום אסטרטגיה שעסקה בביצור שלטון החוק במרכז אמריקה והקרייבים, בנוסף לכך היא הייתה חברה בפורום הכלכלי עולמי.

באוקטובר 2011 הכריז הנשיא אובמה על כוונתו למנות את ריינוסו פנטלאון לתפקיד שגרירת ארצות הברית באורוגוואי, מינוי אושר על ידי הסנאט במרץ 2012. כשגרירה התמקדה בעיקר בפיתוח הסחר חקלאי בין המדינות וכן בשיתוף פעולה בנושאי מדע, חינוך וטכנולוגיה בין המדינות.

### ממשל ביידן
בנובמבר 2020 הכריז הנשיא הנבחר של ארצות הברית, ג'ו ביידן כי החליט למנות אותה לראש הסגל של אשתו, הגברת הראשונה הנכנסת של ארצות הברית, ג'יל ביידן.

ב-27 ביולי 2021 ביידן הכריז כי הוא מתכוון למנותה לשגרירת ארצות הברית בספרד ובאנדורה, מינויה אושר על ידי הסנאט בדצמבר באותה שנה. היא החלה את כהונתה באופן רשמי לאחר שהגישה את כתב האמנתה לפליפה השישי, מלך ספרד, ב-2 בפברואר 2022.

## קישורים חיצוניים

## הערות שוליים

קטגוריה:מהגרים מהרפובליקה הדומיניקנית לארצות הברית
קטגוריה:סגל מחלקת המדינה של ארצות הברית
קטגוריה:נשיאות ברק אובמה: אישים
קטגוריה:נשיאות ג'ו ביידן: אישים
קטגוריה:אמריקאיות ממוצא דומיניקני
קטגוריה:אמריקאים ממוצא דומיניקני
קטגוריה:בוגרות בית הספר לממשל באוניברסיטת הרווארד
קטגוריה:בוגרי בית הספר לממשל באוניברסיטת הרווארד
קטגוריה:בוגרות בית הספר למשפטים באוניברסיטת קולומביה
קטגוריה:בוגרי בית הספר למשפטים באוניברסיטת קולומביה
קטגוריה:שגרירות
קטגוריה:שגרירי ארצות הברית
קטגוריה:שגרירים באורוגוואי
קטגוריה:שגרירים בספרד
קטגוריה:שגרירים באנדורה
קטגוריה:אמריקאיות שנולדו ב-1975
קטגוריה:אמריקאים שנולדו ב-1975
תהא נשמתו צרורה בצרור החיים

**תהא נשמתו צרורה בצרור החיים**, או **תהא נפשו צרורה בצרור החיים** (בראשי תיבות: **תנצב"ה**), הוא נוסח ברכה או בקשה יהודי על נשמות נפטרים, המופיע בכיתוב שעל גבי מצבות (בראשי תיבות, לעיתים בנקודות: **ת.נ.צ.ב.ה.**), בסוף הספד ועוד. תוכן הבקשה קשור לאמונה בחיי הנצח של הנשמות.

## מקור הביטוי ופירושו
המקור לביטוי הוא בדברי אביגיל לדוד: .

אצל חז"ל התפרשו מילים אלה כביטוי להישארות הנפש. כך מובא בספרי דברים: .

מאוחר יותר, הרמב"ם ראה ב"צרור החיים" את העולם הבא, שהוא השיא של השכר שהאדם יכול לזכות בו: .

לדברי רבי חיים מוולוז'ין, הברכה היא שהחלק של הנפש, שהוא החלק הנמוך ברוחניותו של האדם, יהיה קשור בחלקים העליונים יותר, ודרכם יהיה דבוק כביכול באלוהים: .

הראי"ה קוק רואה בביטוי זה מחשבה ורצון לקשור את כל המציאות לאחדות אחת: 

## שימוש בביטוי
ממוזער|תהא נשמתו צרורה בצרור החיים - על גבי ספר תורה מעיראק

ביטוי זה מופיע בצורות שונות במצבות קבורה, בנוסחי תפילות (השכבה, אל מלא רחמים, יזכור), בהקדשות לעילוי נשמה (על גבי מבנים, ספרי תורה ועוד).
אחד המופעים הקדומים של הנוסח על גבי מצבות הוא בקטקומבות היהודיות בוונוסה.

## קישורים חיצוניים

## הערות שוליים

קטגוריה:פטירה ואבל ביהדות
קטגוריה:ניבים וביטויים תנ"כיים
קטגוריה:נשמה
קטגוריה:הנצחה
קטגוריה:חיים לאחר המוות
קטגוריה:ספר שמואל
דאקה (הונגריה)

**דאקה** (בהונגרית: **Dáka**) הוא כפר במחוז וספרם שבמרכז הונגריה.

## יהודי דאקה
בדאקה חיו יהודים בתקופות זמן שונות. 

## קישורים חיצוניים

*  

## הערות שוליים

קטגוריה:הונגריה: כפרים
יאן רוזן

**יאן רוזן** (בפולנית:** Jan Rosen**; 16 באוקטובר 1854 – 8 בנובמבר 1936) היה צייר פולני יהודי מומר, הידוע בעיקר בזכות סצנות הקרב שלו. בנו היה צייר הקיר והפסיפס, יאן הנריק דה רוזן.

## ביוגרפיה
הוא נולד למשפחה יהודית עשירה שהפכה לקלוויניסטית. מאוחר יותר הוא הפך ללותרני. כמו אצל אמנים רבים, הוא גילה כישרון רישום מוקדם וקיבל את שיעוריו הראשונים מפרנצ'ישק קוסטבסקי.

בשנים 1872–1875 הוא למד באקדמיה לאמנויות יפות במינכן, ולקח שיעורים פרטיים בבית הספר של צייר הקרב יוזף ברנדט. ארבע השנים הבאות בילה באקדמיה לאמנות בפריז עם ז'אן-לאון ז'רום ואיזידור פילס.

הוא התגורר ברציפות במינכן, פריז ולוזאן, כשהייתה לו אישה ובנו נולד, ההוא התיישב ברוסיה בשנת 1891, שם הפך לצייר החצר של אלכסנדר השלישי, קיסר רוסיה. לאחר שרכש הצאר את ציורו "הדוכס הגדול קונסטנטין פבלוביץ סוקר את הפרשים הפולניים".
ימין|ממוזער|267x267 פיקסלים|יאן רוזן, בשעור לציור
בשנת 1907 ערך טיול בצפון אפריקה, ואחריו ביקור בסקנדינביה בשנת 1908. הוא לא חזר לפולין עד 1921, לאחר מלחמת פולין-ברית המועצות.

הוא ידוע בעיקר בזכות סצנות קרב, במיוחד ממלחמות נפוליאון, אך גם עשה כמה עבודות על מרד נובמבר לפני שהותו ברוסיה ואחריה. סוסים היו בין המוטיבים החביבים עליו והוא היה ידוע בתשומת הלב שהקדיש לפרטים מדויקים בציור המדים והנשק.

אולם מבקרים מסוימים סברו כי ציוריו טובים רק להוראת היסטוריה.

## גלריה

File:Battle of Stoczek 1831 1.png | קרב סטוז'ק
File:Emila Plater conducting Polish scythemen in 1831.jpg | אמיליה פלטר מוליכה חיילים פולנים
File:Jan Rosen Amazonka.jpg | אמזונקה
File:Rosen-Cavalry.jpg | פרשים


## קישורים חיצוניים

## הערות שוליים

קטגוריה:יהודים מומרים פולנים
קטגוריה:יהודים שהתנצרו
קטגוריה:ציירים פולנים
קטגוריה:פולנים שנולדו ב-1854
קטגוריה:פולנים שנפטרו ב-1936
פסגת קולינס (אנטארקטיקה)

**פסגת קולינס** (באנגלית: **Collins Peak**) היא פסגה בולטת, בהרי ויקטורי, באזור חוף בורכגרווינק של ארץ ויקטוריה, שבאנטארקטיקה.

גובהה של הפסגה 1,810 מטרים מעל פני הים; והיא הפסגה ה-2,132 בגובהה באנטארקטיקה.

הפסגה ממוקמת בקצה המזרחי של רמת מלטה.

הפסגה ממוקמת בקצה הרכס המשקיף על הנקודה בה קרחון הנד מתמזג עם קרחון ליין.

## היסטוריה
### גילוי ומיפוי הפסגה

הפסגה מופתה על ידי הסקר הגאולוגי של ארצות הברית, בהתבסס על סקרים על הקרקע ועל תצלומי אוויר שצולמו על ידי צי ארצות הברית בין השנים 1960–1964.

### מקור השם

שמה של הפסגה ניתן לה על ידי הוועדה המייעצת לשמות אנטארקטיים.

הפסגה נקראת על שמו של אריק ג'יי. קולינס (Eric J. Collins), שהיה ביולוג בתחנת המחקר הולט, בשנים 1965–1966.

## קישורים חיצוניים
* פסגת קולינס באתר הסקר הגאולוגי של ארצות הברית
* פסגת קולינס באתר הגאזט האנטארקטי של ממשלת אוסטרליה
* פסגת קולינס באתר הגאזט האנטארקטי המשווה SCAR של ממשלת אוסטרליה
* תצלום לוויין של אזור פסגת קולינס
* פסגת קולינס באתר peakery (מרחקים לאתרים סמוכים)
* מחשבון מרחקים - המרחק מפסגת קולינס לאתרים סמוכים
* פסגת קולינס באתר mindat

## הערות שוליים

קולינס
קולינס
פסגת ג'ייקובס (אנטארקטיקה)

**פסגת ג'ייקובס** (באנגלית: **Jacobs Peak**) היא פסגה, ברכס בריטניה, בארץ אואטס, שבאנטארקטיקה.

גובהה של הפסגה 2,040 מטרים מעל פני הים; והיא הפסגה ה-1,590 בגובהה באנטארקטיקה.

הפסגה מתנשאת בקצה הצפוני של הרכס, לגדתו המערבית של קרחון ראגוצקי.

## היסטוריה
### מקור השם

שמה של הפסגה ניתן לה על ידי הוועדה המייעצת לשמות אנטארקטיים.

הפסגה נקראת על שמו של ג'ון ד. ג'ייקובס (John D. Jacobs), שהיה אחראי תחלופה (exchange observer) מטעם ארצות הברית, בתחנת ווסטוק בשנת 1964.

## קישורים חיצוניים

* פסגת ג'ייקובס באתר הסקר הגאולוגי של ארצות הברית
* פסגת ג'ייקובס באתר הגאזט האנטארקטי של ממשלת ניו זילנד
* פסגת ג'ייקובס באתר הגאזט האנטארקטי של ממשלת אוסטרליה
* פסגת ג'ייקובס באתר הגאזט האנטארקטי המשווה SCAR של ממשלת אוסטרליה
* פסגת ג'ייקובס באתר peakery (מרחקים לאתרים סמוכים)

## הערות שוליים

ג'ייקובס
ג'ולי צ'אבס רודריגס

**ג'ולי צ'אבס רודריגז** (באנגלית: **Julie Chavez Rodriguez**; נולדה ב-1979) היא מנהלת ופעילת זכויות פוליטיות אמריקאית, בין 2008 ל-2016 כיהנה רודריגס כעובדת בממשל אובמה, בתחילה עבדה אצל מזכיר הפנים של ארצות הברית ואחר כך הועברה לעבוד במשרד למעורבות ציבורית של הבית הלבן .

## ביוגרפיה
רודריגס נולד בדלאנו  שבקליפורניה, רודריגס הית בת למשפחה של פעילי עבודה שהיו חברי אגודת "הפועלים החקלאיים הלאומית" , הית בתם של צ'אבלס רודריגס וארתור רודריגס וכן הייתה נכדתו של פעיל זכויות האזרח, סזאר צ'אבס. רודריגז עשתה את לימודיה האקדמיים באוניברסיטת קליפורניה בברקלי, שם קיבלה תואר ראשון בלימודי אמריקה הלטינית.

בין 2001 ל-2008 הייתה מנהלת תוכנית בקרן שהוקמה על שם סבה, קרן סזאר צ'אבס, בנוסף לכך ב-2008 היה הייתה מתנדבת במשרה מלאה בקמפיין הבחירות בקולרדו של המועמד הדמוקרטי בבחירות לנשיאות שנערכו באותה שנה, ברק אובמה וכבר ב-2009 עם כניסתו של אובמה לתפקיד נשיא ארצות הבברית שימשה רודריגס כסגנית מזכ"ל העיתונות של מזכיר הפנים, קן סלזאר, בנוסף לכך בין 2011 ל-2017 עבדה במשרד למעורבות ציבורית של הבית הלבן, בהמשך היא ניהלה את תוכנית ההסברה של הבית הלבן לקהילה הגאה, ללטינים, למוסלמים, לנוער וכן לקהילות מיעוט נוספות.

ב-2017, רודריגס קיבלה משרה בקמפיין הבחירות של הסנאטורית קמלה האריס, האריס רצה לבחירות לנשיאות ארצות הברית שנערכו ב-2020 אך לבסוף החליטה האריס להסיר את מועמדותה כבר בסוף 2019, אך עם בחירתה של האריס למעומד הדמוקרטית לסגנית הנשיא החליטו האריס והמועמד לנשיאות, ג'ו ביידן למנות את רודריגס ליועץ בכירה בתחום ההסברה לקהילה הלטינית במהלך הקמפיין של השניים.

בנובמבר 2020 הכריז הנשיא הנבחר של ארצות הברית, ג'ו ביידן כי רוגריגס תהיה מנהלת משרד הבית הלבן לעניינים בין-ממשלתיים בממשלו העתידי, באוגוסט 2021 התחילה בעבודתה.

ביוני 2022 קודמה לתפקיד יועצת בכירה לנשיא, ב-25 באפריל 2023 הוכרז שהיא תנהל את הקמפיין של ביידן לבחירות לנשיאות ארצות הברית 2024.

## קישורים חיצוניים

## הערות שוליים

קטגוריה:נשיאות ברק אובמה: אישים
קטגוריה:נשיאות ג'ו ביידן: אישים
קטגוריה:פעילות פוליטיות אמריקאיות
קטגוריה:בוגרות אוניברסיטת קליפורניה בברקלי
קטגוריה:בוגרי אוניברסיטת קליפורניה בברקלי
קטגוריה:אמריקאיות שנולדו ב-1979
קטגוריה:אמריקאים שנולדו ב-1979